title: – xususiy shaxslarga, birini navbatda, uzoq muddat
text: 435
  maqsadlarida bank ssudalari berish shaklida amalga oshiriladi. Iste’mol kreditidan
  foydalanganlik uchun ancha yuqori foiz undiriladi.
  Ipoteka krediti – ko’chmas mulklar (er, bino) hisobiga uzoq muddatli
  ssudalar shaklida
  beriluvchi kredit.
  Bunday ssudalar berish vositasi, banklar va
  korxonalar tomonidan chiqariladigan ipoteka obligatsiyalari hisoblanadi.
  Davlat krediti
  – davlat pul mablag’lari qarzdori, aholi va xususiy biznes esa
  kreditorlari bo’lib chiqadigan kredit munosabatlarining o’ziga xos shakli.
  Davlat
  krediti mablag’lari manbai bo’lib, davlat qarz obligatsiyalari xizmat qiladi. Davlat
  kreditning bunday shaklida, avvalo, davlat budjeti kamomadini qoplash uchun
  foydalanadi.
  Xalqaro kredit
  – ssuda kapitalining xalqaro iqtisodiy munosabatlar
  sohasidagi harakatini namoyon etuvchi shakli.
  Xalqaro kredit tovar yoki pul
  (valyuta) shaklida beriladi. Kreditor va qarz oluvchilar banklar, xususiy firmalar,
  davlat, xalqaro va mintaqaviy tashkilotlar hisoblanadi.
  So’nggi vaqtlarda kreditlashning lizing, faktoring, forfeyting, trast kabi shakllari
  keng rivojlanib bormoqda.
  Lizing
  – bu kreditning pulsiz shakli bo’lib, odatda ishlab chiqarish vositalari
  va boshqa moddiy boyliklarni keyinchalik foydalanuvchilar tomonidan
  muntazam ravishda haq to’lab borib, sotib olish sharti bilan uzoq muddatli
  ijaraga berishdan iborat.
  Lizing bo’yicha bitimlar 1 yildan to 10 yilga qadar tuzilishi
  mumkin. Odatda ishlab chiqarish vositalarini ularning egalari bevosita emas, balki
  maxsus lizing kompaniyalari orqali ijaraga beradilar.